**NÁMESTIE ANDREJA HLINKU**

**Farský kostol v Ružomberku**

Pôvodne ranogotický kostol z prelomu 13. a 14. storočia bol prestavaný koncom 16. storočia v duchu renesancie a v 17. a 18. storočí prešiel aj barokovými úpravami.

V kostole sa nachádza pôvodná gotická krstiteľnica zo 16. storočia, diela A. Belopotockého, J. Hanulu a E. Massányiho. Okenné vitráže v južnej lodi kostola sú dielom majstra Ľudovíta Fullu.

Vo veži kostola je najstarší zvon na Liptove- zvon Andrej, odliaty v roku 1506.



**Mariánsky stĺp**

Na konci parku sa nachádza [Mariánsky stĺp](https://sk.wikipedia.org/wiki/Mari%C3%A1nsky_st%C4%BAp), ktorý je osadený v kvetinovej záhradke. Celý park je chránenou prírodnou pamiatkou.





**Mestská radnica v Ružomberku**

Je to historická [neobaroková](https://sk.wikipedia.org/wiki/Neobarok) budova, ktorá vznikla v rokoch [1895](https://sk.wikipedia.org/wiki/1895)-[1898](https://sk.wikipedia.org/wiki/1898). Bola vyhlásená za [národnú kultúrnu pamiatku](https://sk.wikipedia.org/wiki/N%C3%A1rodn%C3%A1_kult%C3%BArna_pamiatka) a dnes v nej sídli mestský úrad. Nachádza sa na historickom Námestí Andreja Hlinku v tesnom susedstve nášho gymnázia. V minulosti budova slúžila ako mestský dom a fara Andreja Hlinku.





**Mauzóleum Andreja Hlinku**

Nachádza sa v [Ružomberku](https://sk.wikipedia.org/wiki/Ru%C5%BEomberok) priamo pod Kostolom sv. Ondreja. V roku [2007](https://sk.wikipedia.org/wiki/2007) prijala [Národná rada Slovenskej republiky](https://sk.wikipedia.org/wiki/N%C3%A1rodn%C3%A1_rada_Slovenskej_republiky) zákon o zásluhách [Andreja Hlinku](https://sk.wikipedia.org/wiki/Andrej_Hlinka), podľa ktorého sa mauzóleum považuje za pietne miesto. Telo Andreja Hlinku sa v ňom nenachádza. Ako hrobka slúžilo mauzóleum len v rokoch [1939](https://sk.wikipedia.org/wiki/1941) až [1945](https://sk.wikipedia.org/wiki/1945).  Dodnes sa nevie, prečo je sklo, pod ktorým bolo uložené telo Andreja Hlinku, prestrelené guľkou. Priestrel vznikol v roku 1968 v Dóme sv. Martina, kde bola dočasne umiestnená Hlinkova rakva. Osud Hlinkových pozostatkov je dosiaľ neznámy. Jeho vyobrazenie sa tiež nachádzalo na slovenskej bankovke s nominálnou hodnotou [1 000 Sk](https://sk.wikipedia.org/wiki/1000_slovensk%C3%BDch_kor%C3%BAn).



